
Z A P I S N I K
8. sjednice Vijeća Mjesnog odbora Gračani,
održane 28. siječnja 2022.
u objektu MO Gračani, Isce 15 , sa početkom u 18:00 sati


NAZOČNI ČLANOVI VIJEĆA: Mirjana Štengl, Tomislav Čegelj, Mladen Sabljić, Zdenka Novak, Luka Perić, Ines Udodovsky

Odsutna: Lucija Klarić

Predsjedava: Mirjana Štengl, predsjednica Vijeća

Zapisnik vodi: Ines Udodovsky

Predsjednica konstatira da ima dovoljno članova Vijeća da su odluke sjednice pravovaljane.

Predložen je sljedeći 
DNEVNI RED

1. Usvajanje zapisnika 7. sjednice 
2. Izvješće s koordinacije od 24.1. 2022.
3. Problem Medveščina 
4. Zahtjevi za korištenje prostora
5. Tekuća problematika
6. Pitanja, prijedlozi i obavijesti

Dnevni red jednoglasno usvojen.

1. Usvajanje zapisnika 7. sjednice
Zapisnik je jednoglasno usvojen

2. Izvješće s koordinacije od 24.1.2022. 

Predsjednica je informirala da je za čitavo Podsljeme izdvojeno 7 miliona kn te da je dogovoreno da je prioritet kanalizacija i vodoopskrba, te da će se za asfalterski program izdvojiti oko 600 000,00 kn, 5 lokacija su prioritetne. Prijedlog je da se uredi dječji vrtić Vjeverica, druga faza dječjeg igrališta na Tunelu. 
Oko fasade MO održala se rasprava pri čemu je vijećnik Čegelj predložio da se ispita gdje je nastao problem kod prvobitne sanacije izgradnje fasade, a vijećnik Sabljić je predložio da se ispita statika cijele zgrade,  predsjednica je izjavila da smatra nepotrebnim urediti fasadu prije nego što se urede vlažni temelji.

Oko HSPD Podgorac predsjednica je iznijela prijedlog da se u prostorijama možda nađe prostora za dvije manje grupe za dječji vrtić (treba ispregovarati te kontaktirati MO i HSPD ), prijedlog je da se iz prostorija MO muzej HSPD-a  preseli u matičnu zgradu HSPD-a, a da se ta prostorija u MO iskoristi za neki kulturni sadržaj za potrebe stanovnika ( npr. knjižnica ili neke druge društvene aktivnosti ).
Zamolba g. Gubijana za javnom rasvjetom nad stepenicama između kućnog broja 13 i 15 je proslijeđen nadležnim službama. 

Izvješće je jednoglasno prihvaćeno.

3. Predsjednica je bila na terenu na Medvešćini i kroz uvid u Katastar zaključila kako se radi o privatnim česticama, ali to ne znači da neće probati pomoći stanovnicima da riješe svoj problem.

Vijećnici su se složili.

4. Zahtjevi za korištenje prostora

4.1 Sportsko društvo Gračani
4.2 SDP
4.3 Umjetnička udruga „Amadeus“
4.4 Udruga za očuvanje starih prigorskih običaja Falaček prigorja

Svi su zahtjevi jednoglasno usvojeni.

5. Tekuća problematika

Vijećnici su informirani da je maknut zeleni otok kod Žičare, a da imamo dva reciklažna  dvorišta, Šestine i Markuševec. Vijećnik Sabljić spominje da još nema postavljenih znakova za divljač na cesti te da će ponovno poslati mail, smatra da znakovi trebaju  biti duž cijele dionice od Blizneca do Stare Pilane te Puntijarke.
Na upit vijećnika Čegelja da li ima pomaka oko regulacije prometa na Dolju predsjednica je izvijestila da za sada nema nikakvih novih informacija.

6. Pitanja, prijedlozi, obavijesti

Zbog epidemije korone cijeli drugi mjesec (veljača) dežurstva neće biti, a zbog istih razloga neće se organizirati fašnik.

KLASA: 024-08/22-003/223
URBROJ: 251-13-11-2-22-2
Zagreb, 28. siječnja 2022.



Zapisničarka:                                                                        Predsjednica MO Gračani:
Ines Udodovsky                                                                    Mirjana Štengl

